उत्तर से लेकर दक्षिण भारत तक शिरडी वाले साईं बाबा की बड़ी महिमा है। शिरडी आज देश विदेश के साईं बाबा के करोड़ो भक्तों के लिए पवित्र स्थान बन चुका है। साल का कोई ऐसा दिन नहीं होता है जब हजारों लोग शिरडी नहीं पहुंचते हों। दिल्ली, मुंबई, हैदराबाद आदि शहरों से शिरडी के लिए सीधी रेलगाड़ियां चलने लगी हैं। कभी वीरान गांव शिरडी आज बहुत बड़ा आस्था का स्थल बन चुका है। वैसे शिरडी महाराष्ट्र के अहमदनगर जिले में राहटा तहसील के अंतर्गत आता है। शिरडी कभी छोटा सा गांव हुआ करता था। ये अहमदनगर मनमाड स्टेट हाईवे पर स्थित है।